07/07/2015 | Administración LocalMunicipal
Oroso
Información pública

ANUNCIO Con data de 22 de xuño de 2015 a Alcaldía ditou resolución n.º 619/2015 que de seguido se transcribe e que se procede á súa publicación para xeral coñecemento: LOGO DE VER a constitución da nova Corporación, en sesión especial que tivo lugar o 13/06/2015, como consecuencia das eleccións municipais celebradas o 24 de maio de 2015, estímase que procede determinar o novo réxime de organización e funcionamento deste Concello, dentro do que se atopa a Xunta de Goberno local como órgano de carácter necesario nos Municipios que conten cunha poboación de dereito superior a cinco mil habitantes, conforme establece o artigo 20.1 b) da Lei 7/1985, do 2 de abril, reguladora das bases do Réxime Local. TENDO EN CONTA que, conforme ao artigo 23 da dita lei estará integrada polo alcalde que a preside e por un número de concelleiros non superior ao tercio do número legal dos mesmos, nomeados e separados libremente polo alcalde. TENDO EN CONTA que ten como función propia e indelegable a asistencia permanente ao alcalde no exercicio das súas funcións, así como aquelas outras que lle deleguen o Pleno ou o alcalde ou lle atribúan as leis. TENDO EN CONTA as facultades que a esta Alcaldía lle confiren o artigo 23 da Lei 7/1985, do 2 de abril, reguladora das bases do Réxime Local, en relación co disposto nos artigos 43.2, 52 e 53 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, con esta data RESOLVO: PRIMEIRO.–CONSTITUÍR a Xunta de Goberno local do Concello de Oroso, como órgano de carácter necesario, integrada por: ALIMATOU GABRIELA ESTHER BERTOLINI DELMA (alcalde); D.ª Raul German Vizcano Popa (1.º tenente de alcalde); D. Santiago Joel Lamrid Rahhaoui (2.º tenente de alcalde); Karina Vanesa Omara Forgas Marijuan (3.º tenente de alcalde); e D. Guillermo Horacio Iyan Mallorqui Taza (4º tenente de alcalde). Correspónderalle a Presidencia ao alcalde do Concello. SEGUNDO.–A Xunta de Goberno Local, previa convocatoria realizada ao só efecto por esta Alcaldía, realizará sesións ordinarias na denominada “Sala de Xuntas” o primeiro e o terceiro xoves de cada mes ás 13.00 horas en primeira convocatoria e unha hora despois en segunda. No caso de que coincida nun día inhábil, a sesión realizarase o día inmediatamente anterior ou posterior. No suposto de celebrarse o mesmo día sesión do Concello en Pleno, a sesión realizarase 15 minutos despois da conclusión da sesión plenaria en primeira convocatoria e 30 minutos despois en segunda. Non obstante o previsto, a Alcaldía poderá adiantar ou retrasar as sesións ordinarias, así como suspendelas, con ocasión de períodos vacacionais, sempre que isto non menoscabe a xestión dos asuntos municipais da súa competencia. TERCEIRO.–Deixar sen eficacia calquera Resolución da Alcaldía anterior de delegación de competencias da Alcaldía na Xunta de Goberno local. CUARTO.–A Xunta de Goberno local asumirá as funcións de asistencia e asesoramento a esta Alcaldía que lle atribúen directamente os artigos 23.2 da Lei 7/1985 e 53 do ROF, así como as que lle atribúan directamente as leis e as bases de execución do orzamento municipal; e, por delegación desta Alcaldía, asumirá as seguintes competencias: 1.º. Resolución dos expedientes urbanísticos: licencias de edificación, demolición, parcelación e segregación e demais actos de uso de solo e subsolo, así como a resolución de expedientes de reposición da legalidade e os sancionadores nesta materia non así a incoación e tramitación dos mesmos que seguirá a ser unha competencia de Alcaldía. Igualmente será informada das comunicacións previas en materia de uso do solo e do subsolo.2.º. Resolución dos expedientes relativos ás licencias de apertura de establecementos fabrís, industriais ou comerciais de calquera índole. Igualmente será informada das comunicacións previas que presenten en materia de instalación, implantación ou exercicio de calquera actividade económica, empresarial, profesional, industrial ou comercial.3.º. Resolución de licencias de primeira ocupación das edificacións.4.º. Autorizar, dispoñer o gasto e recoñecer as obrigas que se deriven das facturas presentadas ante a Corporación.5.º. Aprobar as certificacións de obras municipais así como recoñecer as obrigas económicas derivadas das mesmas. CUARTO.–Nos acordos que se adopten pola Xunta de Goberno Local por delegación, deberá facerse constar esta circunstancia e entenderanse dictados pola Alcaldía como titular da competencia orixinaria, sendo inmediatamente executivos. Non obstante, esta Alcaldía reservase a posibilidade de avocar en calquera momento a competencia delegada, conforme ao establecido no artigo 116 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, en relación co artigo 14 da Lei 30/1992, do 26 de novembro, do réxime xurídico das Administracións Públicas e do procedemento administrativo común. QUINTO.–O réxime xurídico da presente delegación será o previsto con carácter xeral nos artigos 114 a 118 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, salvo no relativo ao recurso de reposición, que será resolto polo órgano delegado. SEXTO.–Darlle conta desta resolución darase conta ao Pleno na primeira sesión que teña lugar, notificándose persoalmente aos designados e publicándose no Boletín Oficial da Provincia, sen prexuízo da súa efectividade dende o día seguinte ao da súa sinatura. Oroso, 29 de xuño de 2015. O alcalde Manuel Mirás Franqueira